Id-delegazzjoni tal-Partit Laburista fil-Parlament Ewropew se tilqa' f'Malta lill-Grupp tas-Soċjalisti u Demokratiċi, bejn is-27 u t-30 ta' Settembru. Din se tkun l-ewwel laqgħa esterna tal-grupp wara ħafna snin. Fi stqarrija l-Partit Laburista qal li l-Mexxej Laburista u l-Prim Ministru Robert Abela se jkollu numru ta' laqgħat mal-Grupp tal-Ewro-Parlamentari. L-Ewro-Parlamentari u uffiċċjali tal-Parlament Ewropew se jkunu qed jżuru numru ta' proġetti li l-Gvern Malti embarka fuqhom b'rabta mal-ġustizzja soċjali f'Malta, fosthom proġetti ta' housing, ambjentali u proġetti ta' sostenibilità. Il-Partit Laburista qal li din se tkun opportunità ta' qsim ta' ideat ta' kif il-familja Soċjalista tista' tkompli bl-avvanzi tal-aġenda għal Ewropa aktar ġusta, progressiva u soċjali. Minn naħa tiegħu l-grupp tas-soċjalisti u demokratiċi spjega li l-membri tiegħu se jkunu qed jippartċipaw f'laqgħat u workshops kif ukoll sr ssir attività għan-nies fil-kuntest tal-konferenza dwar il-futur tal-Ewropa u l-isfidi li qed taffaċċja fosthom it-trasformazzjoni diġitali, futur sostenibbli, l-irkupru ekonomiku u r-resiljenza ekonomika. Flimkien il-Mexxej tal-PL, Robert Abela u l-President tal-grupp soċjalisti u demokratiċi, Iratxe García Pérez, se jkunu qed jindirizzaw konferenza tal-aħbarijiet, fit-28 ta' Settembru. .td_uid_3_614b12ca1b74a_rand.td-a-rec-img{text-align:left}.td_uid_3_614b12ca1b74a_rand.td-a-rec-img img{margin:0 auto 0 0}